32003R1983
L 298/34
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 1983/2003 НА КОМИСИЯТА
от 7 ноември 2003 година
за прилагане на Регламент (ЕО) № 1177/2003 на Европейския парламент и на Съвета относно статистическите данни на Общността за доходите и условията на живот (EU-SILC) във връзка със списъка на целевите главни променливи
(текст от значение за ЕИП)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 1177/2003 на Европейския парламент и на Съвета от 16 юни 2003 г. относно статистическите данни на Общността за доходите и условията на живот (EU-SILC) (1), и по-специално член 15, параграф 2, буква а) от него,
като има предвид, че:
(1)
Регламент (ЕО) № 1177/2003 въведе обща рамка за системното изготвяне на статистическите данни на Общността за доходите и условията на живот, обхващащи съпоставими и своевременни данни от моментното състояние и данни от повторени във времето изследвания и за равнището и състава на бедност и социалната изолация на национално равнище и на равнището на Европейския съюз.
(2)
В съответствие с член 15, параграф 2, буква а) от Регламент (ЕО) № 1177/2003 са необходими мерки за изпълнение с оглед определяне на списъка с целевите главни променливи, които трябва да бъдат включени във всяка област на компонента от моментното състояние и на списъка на целевите променливи, включени в компонента от повторени във времето изследвания, включително спецификацията на кодовете на променливите и техническия формат на предаването на данните.
(3)
Мерките, предвидени в настоящия регламент, са в съответствие със становището на Статистическия програмен комитет,
ПРИЕ НАСТОЯЩИЯ РЕГЛАМЕНТ:
Член 1
Списъкът на целевите главни променливи, кодовете на променливите и техническият формат на предаването на данни за главната дейност на статистиката на Общността за дохода и условията на живот (EU-SILC) са, както са предвидени в приложението.
Член 2
Настоящият регламент влиза в сила на 20-ия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 7 ноември 2003 година.